Dobrý deň, áno, môže sa jednať aj o preeklampsiu. Pri pretrvávaní vysokého tlaku je vhodné navštíviť internistu, ktorý Vás nastaví na liečbu. Aj keď ste v šestonedelí, gynekológ by Vás aj tak poslal na interné vyšetrenie, liečba vysokého tlaku je v kompetencii internistu. Obvodný lekár Vás môže odoslať na interné vyšetrenie. Čo sa týka krvácania, vo všeobecnosti, pri gynekologických ťažkostiach, či ťažkostiach s operačnou ranou, s prsníkmi, pri teplotách, ktorých pôvod je pravdepodobne v zapálených prsníkoch, odporúčam navštíviť zdravotnícke zariadenie, kde ste rodili.